ГОДИШЕН ОТЧЕТЗА ДЕЙНОСТТА НА НАРОДНО ЧИТАЛИЩЕ„Васил Левски-1939”-с.Солник

ЗА ПЕРИОДА 1.01.2019-31.12.2019г.

Докладът за дейността на Народно читалище „Васил Левски-1939" село Солник отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от Закона за народните читалища,

**26а.** (Нов - ДВ, бр. 42 от 2009 г.) (1) Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година.

(2) Кметът на общината внася направените предложения в общинския съвет, който приема годишна програма за развитие на читалищната дейност в съответната община.

 културния календар, внесените отчети за дейността му през 2019година.Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината.Отчетният период обхваща периода януари-декември 2019година. Един отрязък от дванадесет месеца, в които администрация и настоятелство работихме заедно за това да утвърдим вече изградените дейности, да преосмислим приоритетите

 стоящи пред читалището и неговите форми за реализация и обогатяване на годишната програма и културния календар на читалището,библиотеката. Читалище „Васил Левски - 1939”, продължава своята народополезна дейност за утвърждаването му като естествен център за културно-просветна и творческо-развлекателна дейност. Под читалищната стряха се проведоха всички значими културно-масови мероприятия и прояви, организирани както от читалищното ръководство, така и от ръководството на общината и обществените организации на територията на селото ни. Читалище „В. Левски-1939” винаги е било един от партньорите на ръководството на общината в областта на културата.Традиция е заедно да се подготвят и провеждат утвърдените празници и мероприятия. Днес със своята дейност читалището доказва, че е изградено на принципите на доброволността и демократизма и че е самоутвърждаващо се културно просветно сдружение на всички граждани. То е отворено за цялата местна общност и въздейства върху духа и нравствеността, обединява и приютява всички, които желаят да се докоснат до новите достижения на културата.Тук е мястото, където широк кръг деца и възрастни изучават културно-историческото наследство на родния край, занимават се с творчество и ползват различни видове услуги.

 И през 2019 година нашите1.ОСНОВНИЦЕЛИ БЯХА:

1.1 Отстояване на позицията на водещо културно средище;

1.2.Обогатяване на културния живот;

1.3.Развитие на библиотечната дейност;

1.4Превръщане на читалището в информационен център;

1.5Съхраняване на народните обичаи и традиции;

1.6Развитие и подпомагане на любителското художествено творчество.

Читалищната библиотека, винаги е била един от приоритетите на читалищното ръководство.Обработката и картотекирането на книгите и останалите библиотечни материали е съобразена със съвременните изисквания и развитието на библиотечното дело.

Читалището ни е живата връзка на населението и подрастващите с нематериалното културно наследство.През своето 90 годишно съществуване то се утвърди като активен участник в съхранението и популяризирането на българското.В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения. С многообразието на традициите се осъществява живата връзка на поколения и родове с миналото и естествен мост към бъдещето.

Чрез самодейната група, читалището спомага не само за запазването на това наследство, но и стимулира интегрирането ни в европейския културен обмен. Важно е да отбележим, че самодейните състави на читалището във всички свои участия достойно защитават името на читалището.

Гордост за нас, вече години е, с временен статут на самодейни форми при нас са, Лазарската група, Коледарската група.Тук основно наблягаме на пресъздаване на местни обичаи, като целта е да ги запишем и оставим за поколенията.Благодарни сме за това, че възрастта не е порок и жените от групата идват с желание и заедно работим, за това да пазим песенното богатство на селото си.Богат е културния календар на читалището ни.Много празници, които организираме по местния, общински и национален културни календари. Тръгваме от Йордановден, Бабинден, Първи март, Празника на жената. Кулминацията е по време на Празника на селото, когато за всички възрасти и етноси има ден изпълнен с културно съдържание. Не можем да подминем и „ Пролетен празник на коня и конния спорт”.Казано накратко-културен живот през цялата година съобразен с празниците и с потребителите.Празниците са, културни събития, които допринасят за добрата социална атмосфера.

Читалище върви по пътя на утвърждаването си като един мощен информационно-културен институт, за който възрастта и етноса нямат значение. За нас е важно тук всеки да влиза с въпрос и да излиза с отговор, да влиза търсещ и да излиза намерил отговор на своите въпроси. Динамиката на живота в читалище е зададена от нашите потребители, всичко което вършим е с тях и за тях.Това са основните видове дейности, заложени в уставът и програмите, по които читалище развива и планира своята дейност.

 Държавната субсидия за 2019год. е на стойност 9490,00лв. за една щатна бройка при държавен стандарт;

 общинска субсидия в размер на 750,00лв.

100лв. ЧВ,

Общо:10340,00лв.

Съгласно ЗНЧ читалището представя ежегодно пред кмета на общината и общинския съвет.

Това е отчета на нашето читалище за изминала календарна година. Това са искрите, които отиват в пламъка на огъня който вече 90 години носи достойно своето име „НЧ „Васил Левски-1939”. Тук се пази родовата памет, тук са корените, тук е бита и традицията, тук идват и хората, защото читалище си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел –да направим по красив делника и да изпълним със съдържание празника на местната ни общност. Благодаря за вниманието!

Библиотекар-секретар: